মানববন্ধনে অধ্যাপক মাকসুদ কামাল বলেন, ‘২০০২ বা ২০০৩ সালে জামায়াত ইসলামীর তৎকালীন সংসদীয় দলের নেতা মতিউর রহমান নিজামী জাতীয় সংসদে দাঁড়িয়ে মুক্তিযোদ্ধা কোটা বাতিলের কথা বলেছিলেন। ২০০৩ সালে দেলাওয়ার হোসেন সাঈদী বলেছিলেন, মুক্তিযোদ্ধা কোটা বাদ দিতে হবে। ওই দুই রাজাকারের একজনের ফাঁসি হয়েছে, আরেকজনের বিচারাধীন। তারা যে বক্তব্য রেখেছে সেই বিষয়টি নিয়ে আমাদের বুদ্ধিদীপ্ত তরুণরা মাঠে নেমেছে। আমরা বিশ্ববিদ্যালয় শিক্ষক সমিতির সদস্যরা যুগের চাহিদার কথা বিবেচনা করে তাদের সমর্থন জানিয়েছিলাম।’